**Tudnivalók és bírálati szempontok a 2020-as Nemzetközi Kreditmobilitási Pályázathoz szükséges szakmai részanyagokkal kapcsolatban Eötvös Loránd Tudományegyetem**

A 2020. évi Nemzetközi Kreditmobilitási Pályázat során az ELTE célja, hogy a partnerországok (Európai Unión kívüli országok) felsőoktatási intézményeivel megvalósítandó mobilitási tevékenységekre pályázzon az Erasmus+ program keretein belül.

**Legfontosabb tudnivalók:**

1. **A pályázók köre**

Az Erasmus+ nemzetközi kreditmobilitás keretében pályázható mobilitási tevékenységek a következők lehetnek a 2020-as évben:

- **hallgatói tanulmányi mobilitás és/vagy szakmai gyakorlat (ki/be).**

**Szakmai gyakorlati terveket kérjük külön jelezni a pályázati űrlap beküldésekor e-mailben.**

- **oktatói mobilitás** **(ki/be)**

1. **A forráskeret**

Magyarország számára a 2019. évben rendelkezésre álló éves Erasmus + nemzetközi kreditmobilitási költségvetés 3 847 383 Euró volt, mely összeg a lenti táblázatban foglaltak szerint oszlott meg az egyes földrajzi területek között. Ez várhatóan hasonlóképpen alakul a 2020-as pályázat során is, így érdemes alaposan áttanulmányozni az összegeket és ez alapján számolni a megpályázni kívánt mobilitási helyeket. (Fontos látni, hogy az ELTE csak 1 db intézmény Magyarországon belül, így a feltüntetett összegeken számos más pályázóval kell osztozni, a keret pedig egyes országok esetében kifejezetten alacsony – például Kína sem rendelkezik külön kerettel, csak egyetlen országot jelent a „DCI Asia” kategórián belül, melyre összesen csak a teljes keret 10,8 %-a jutott legutóbb is)

|  |  |  |  |
| --- | --- | --- | --- |
| **Országcsoport** | **Országok** | **HU országos keret százalékos eloszlása 2019** | **HU országos mobilitások a keret függvényében 2019** |
| ENI South-Mediterranean | Algéria, Egyiptom, Izrael, Jordánia, Libanon, Líbia, Marokkó, Palesztina, Szíria, Tunézia | **20%** | **214** |
| ENI Eastern Partnership | Örményország, Azerbajdzsán, Fehéroroszország, Grúzia, Moldova, Ukrajna területe a nemzetközi jog szerint | **15%** | **183** |
| ENI Russia Federation | Oroszország területe a nemzetközi jog szerint\*Oroszország számára az ENI és PI eszköz keretén belül is rendelkezésre áll bizonyos összeg. A könnyebb érthetőség kedvéért a teljes összeg az ENI Russian Federation regióban van feltűntetve. | **9%** | **95** |
| DCI Latin America | Argentína, Bolívia, Brazíla, Columbia, Costa Rica, Kuba, Ecuador, El Salvador, Guatemala, Honduras, Mexikó, Nicaragua, Panama, Paraguay, Peru, Venezuela  | **4%** | **54** |
| DCI Asia | Afganisztán, Banglades, Bhután, Kambodzsa, Kína, DPR Korea, India, Indonézia, Laosz, Malajzia, Maldív-szigetek, Mongólia, Mianmar, Nepál, Pakisztán, Fülöp-szigetek, Srí Lanka, Thaiföld, Vietnám | **11%** | **175** |
| DCI Central Asia | Kazahsztán, Kirgizisztán, Tádzsikisztán, Türkmenisztán, Üzbegisztán | **3%** | **45** |
| DCI South Africa | Dél-Afrika | **1%** | **23** |
| DCI Middle East | Irak, Irán, Jemen | **2%** | **14** |
| IPA Western Balkans | Albánia, Bosznia-Hercegovina, Koszovó, Montenegró, Szerbia  | **16%** | **214** |
| PI Industrialised Americas | USA, Kanada, Chile, Uruguay | **4%** | **48** |
| PI Asia industrialised, Australia, New Zealand | Ausztrália, Brunei, Hong Kong, Japán, Koreai Köztrásaság, Macao, Új-Zéland, Szingapúr, Tajvan  | **4%** | **35** |
| EDF | ACP/AKCS országok (Afrika, karibi és csendes-óceáni térség):Angola, Antigua és Barbuda,  Zöld-foki Köztársaság, Comore-szigetek, Bahama-szigetek, Barbados, Belize, Benin, Botswana, Burkina Faso, Burundi, Kamerun, Közép-afrikai Köztársaság, Csád, Kongói Köztársaság, Kongói Demokratikus Köztársaság, Cook-szigetek, Elefántcsontpart, Dzsibuti, Dominika, Dominikai Köztársaság, Eritrea, Etiópia, Fidzsi, Gabon, Gambia, Ghána, Grenada, Guineai Köztársaság, Bissau-Guinea, Egyenlítői-Guinea, Guyana, Haiti, Jamaica, Kenya, Kiribati, Lesotho, Libéria, Madagaszkár, Malawi, Mali, Marshall-szigetek, Mauritánia, Mauritius, Mikronézia, Mozambik, Namíbia, Nauru, Niger, Nigéria, Niue, Palau, Pápua Új-Guinea, Ruanda, SaintKitts és Nevis, Saint Lucia, Saint Vincent és Grenadine-szigetek, Salamon-szigetek, Szamoa, Săo Tomé és Príncipe, Szenegál, Seychelle-szigetek, Sierra Leone, Szomália, Szudán17, Dél-Szudán, Suriname, Szváziföld, Tanzánia, Kelet-Timor, Togo, Tonga, Trinidad és Tobago, Tuvalu, Uganda, Vanuatu, Zambia, Zimbabwe | **4%** | **81** |
| Tunisia Window | Tunézia | **2%** | **8** |
| West Africa Trust Fund | Burkina Faso, Csád, Elefántcsontpart, Gambia, Ghána, Guinea, Kamerun, Mali, Mauritánia, Niger, Nigéria, Szenegál | **4%** | **27** |

Ha a 2019-es pályázat rendelkezésre álló adatait nézzük, fontos kiemelni, hogy az EU továbbra is nagy hangsúlyt fektet a legkevésbé fejlett országok támogatására. Ehhez kötődően például a latin-amerikai és ázsiai térségben 2021-ig bezárólag a források 25%-a kell, hogy fordítódjon a következő országokra:

* Ázsia: Afganisztán, Banglades, Kambodzsa, Laosz, Nepál, Bután és Mianmar
* Latin-Amerika: Bolívia, El Salvador, Guatemala, Honduras és Nicaragua

Épp ezért azok a pályázatok, melyek ezekkel az országokkal megvalósítandó együttműködésre pályáznak, előnyben részesülnek.

Mindehhez érdemes hozzátenni a mobilitások költségeit is, melyekkel a következőképp lehet számolni – ez segít annak meghatározásában, hogy reálisan hány mobilitással érdemes pályázni:

**3. Egyéni ösztöndíj magyarországi pályázat esetén**

A beutazó hallgatóknak egységesen 800 euró/hó ösztöndíjat fizet a program, míg a kiutazóknak egységesen 700 euró/hó ösztöndíj adható. Beutazó oktatóknak 140 euró/nap, kiutazó oktatóknak 180 euró/nap megélhetési átalányösszeg adható.

**4. Utazási átalány támogatás**

Ezen felül minden kiutazó és beutazó utazási átalányösszeget kap a földrajzi távolság függvényében, az alábbiak szerint.

10 és 99 KM: 20 EUR/fő | 100 és 499 KM: 180 EUR/fő ⏐500 és 1999 KM: 275 EUR/fő ⏐2000 és 2999 KM: 360 EUR/fő ⏐3000 és 3999 KM: 530 EUR/fő ⏐ 4000 és 7999 KM: 820 EUR/fő ⏐ 8000 KM és felette: 1500 EUR/fő

**!További fontos információ, hogy a táblázatban látható DCI és EDF országokba elsősorban csak PHD hallgatóknak és oktatóknak van lehetősége utazni, melyet szintén érdemes figyelembe venni a szakmai anyagok összeállításakor.**

1. **A szakmai anyagok tartalmi követelményei:**

**A szakmai anyagok tartalmi követelményeit az *„Útmutató a kari/intézeti/tanszéki szakmai anyagok összeállításához”* címet viselő dokumentum tartalmazza.**

1. **A szakmai anyagok értékelésének szempontjai (az intézményi pályázat összeállításához, az Európai Bizottság által közzétett kritériumok alapján).**

**Fontos, hogy az elkészülő szakmai anyagok igazodjanak a központi értékelési kritériumokhoz is, így a részanyagok minősége a következő szempontoknak való megfelelés alapján kerül majd be az Intézményi Főpályázatba:**

1. Figyelembe veszi-e a költségvetési kereteket és programszabályokat, igazodik-e azokhoz?
2. Pontosan mutatja-e be a pályázott együttműködés múltját, jövőjét és szakmai indokoltságát?
3. Kitér-e az együttműködés várható hatásaira személyi, intézményi, helyi és nemzetközi szinten is?
4. Részletesen és pontosan indokolja-e a megpályázott mobilitási irányok (kimenő, bejövő) és szintek (BA, MA, PHD, oktató), valamint számok szükségességét?
5. Szól-e az átjárhatóság és a kölcsönös elismertetés biztosításának módjairól?
6. Biztosított-e a pályázat megvalósítása (megfelelő szervezési kapacitás, oktatók, hallgatók)? Mekkora a valószínűsége annak, hogy a pályázat nem valósul meg (kulturális félreértések, kapacitáshiány miatt)?

**6+1. Azok a pályázatok, melyek a fentebb felsorolt, legkevésbé fejlett országokkal megvalósítandó együttműködésre pályáznak, illetve** **az ENI South-Mediterranean, ENI Eastern Partnership és az IPA Western Balkan területeken kerülnek beadásra előnyben részesülnek.**

**+A 2020-as pályázatban a korábban leadott pályázási tapasztalatoknak megfelelően az idei cél, hogy az ELTE maximum 20 partnerországgal nyújtson be pályázatot, országonként 1 partnerintézménnyel. Az európai átlag szerint 1 intézmény 4-5 partnerországgal alakít ki és tart fenn Erasmus+ ICM partnerségi kapcsolatot.**

**++Mindezek mellett kiemelten fontos, hogy**

* **a pályázati űrlap minden kérdésére válaszoljon a pályázó és partnere;**
* **válaszai konstruktív, részletes a főpályázatba esetlegesen változtatások nélkül illeszthető szövegek legyenek,**
* **a szakmai/felelős koordinátor (ELTE és partner) a pályázat benyújtásában aktívan segítse az ENPO munkatársait,**
* **a megvalósítás során folyamatosan elérhető legyen mindegyik koordinátor, aktívan részt vegyen a projekt megvalósításában.**